

Οί 9 ί(Λΐ 5 ^ 9 ηεοΙ βγ I 
ΤΗθοϋοΓοε Μουιηαρι 
03 (θ: 2011.Ο7.20η7:Ο7:Ο1 
ΕΕ5Τ 
Ρθ35θπ: δίβΠθο ΡϋΡ 
(θΓϊΐβθ()(ΐ8ϋ) | 
ίοοβίίοη: Α0τβ|5, ΕΙΙίπϊΚο 
Τ γρο9Γ3ίίο 


2257 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΙΑΚΗΡΥΞΕΩΝ ΔΗΜΟΣΙΩΝ ΣΥΜΒΑΣΕΩΝ Αρ. Φύλλου 283 

29 Ιουλίου 2011 


ΔΙ ΑΚΗΡΥΞΕ ΙΣ 

(ΐ) 

ΝΟΜΟΣ ΚΟΖΑΝΗΣ 
ΔΗΜΟΣ ΣΕΡΒΙΩΝ-ΒΕΛΒΕΝΤΟΥ 

Αριθμ: 15499 

Ο Δήμος Σερβίων- Βελβεντού διακηρύσσει Δημόσιο 
Ανοικτό Διαγωνισμό με σφραγισμένες προσφορές για 
την «ΠΡΟΜΗΘΕΙΑ ΥΓΡΩΝ ΚΑΥΣΙΜΩΝ» (πετρελαίου θέρ¬ 
μανσης, πετρελαίου κίνησης και βενζίνης αμόλυβδης) 
για τις ανάγκες του Δήμου Σερβίων- Βελβεντού, με κρι¬ 
τήριο κατακύρωσης το μεγαλύτερο ποσοστό έκπτωσης 
σε ακέραιες μονάδες στη μέση τιμή λιανικής πώλησης, 
όπως αυτές προσδιορίζονται από το παρατηρητήριο 
τιμών υγρών καυσίμων ή τον αρμόδιο φορά φορέα όπως 
ισχύει κάθε φορά σύμφωνα με την κείμενη νομοθεσία, 
προϋπολογισμού 96.969,00 € πλέον Φ.Π.Α. 

Ο Διαγωνισμός θα γίνει την 18 Αυγούστου 2011 και ώρα. 
10.30 π.μ. (λήξη υποβολής προσφορών) στα γραφεία του 
Δήμου Σερβίων- Βελβεντού στην οδό Πλατεία Ελευθερί¬ 
ας, Σέρβια Κοζάνης ενώπιον αρμόδιας Επιτροπής. 

Η εγγύηση συμμετοχής στο διαγωνισμό, θα είναι 5% επί 
του προϋπολογισμού και ορίζεται στο ποσό των πέντε 
χιλιάδων εννιακοσίων εξήντα τεσσάρων ευρώ (€5.964,00), 
κατατεθειμένη με Εγγυητική Επιστολή Τραπέζης. 

Για περισσότερες πληροφορίες, οι ενδιαφερόμενοι 
μπορούν να απευθύνονται κατά τις εργάσιμες ημέρες 
και ώρες στα γραφεία του Δήμου Σερβίων - Βελβε¬ 
ντού, οδός Πλατεία Ελευθερίας Σέρβια Κοζάνης στο 
τηλέφωνο 2464350132, Θεοδωρίδης Εμμανουήλ, Γραφείο 
Προμηθειών. 

Σέρβια, 25 Ιουλίου 2011 
Ο Δήμαρχος 

ΒΑΣΙΛΕΙΟΣ ΚΩΝΣΤΑΝΤΟΠΟΥΛΟΣ 

-♦- 

( 2 ) 

ΔΗΜΟΤΙΚΗ ΕΠΙΧΕΙΡΗΣΗ ΥΔΡΕΥΣΗΣ ΑΠΟΧΕΤΕΥΣΗΣ 
ΝΗΣΟΥ ΧΙΟΥ 

Αριθμ. 2121 

1. Η Δημοτική Επιχείρηση Ύδρευσης - Αποχέτευσης 
Χίου (ΔΕΥΑΧ), προκηρύσσει ανοιχτό διαγωνισμό κατά το 
άρθρο 3 του Ν. 3669/08 (ΚΔΕ), για την ανάθεση του έργου 


ΕΠΙΣΚΕΥΕΣ ΑΝΤΛΙΟΣΤΑΣΙΩΝ ΥΔΡΕΥΣΗΣ ΑΠΟΧΕΤΕΥΣΗΣ 
ΧΙΟΥ, με προϋπολογισμό 115.000,00 ΕΥΡΩ χωρίς ΦΠΑ. 

2. Οι ενδιαφερόμενοι μπορούν να παραλάβουν τα συμ¬ 
βατικά τεύχη του διαγωνισμού (Διακήρυξη, Συγγραφή 
Υποχρεώσεων κ.λ.π που κοστίζουν 20,00 ευρώ ) από τα 
γραφεία της Τεχνικής Υπηρεσίας της ΔΕΥΑ Χίου (Πρώην 
Δημαρχείο Αγ. Μηνά, Ουμιανά), μέχρι τις 25-8-2011. Η δι¬ 
ακήρυξη του έργου έχει συνταχθεί κατά το εγκεκριμένο 
από τον υπουργό ΠΕ.ΧΩ.Δ.Ε. υπόδειγμα τύπου Β 

Πληροφορίες στο τηλέφωνο 2271044351, ΕΑΧ επικοι¬ 
νωνίας 2271041553, αρμόδιος υπάλληλος για επικοινωνία 
Αναστασιάδης Δημήτριος. 

3. Ο διαγωνισμός θα διεξαχθεί στο Πρώην Δημαρχείο 
Αγ. Μηνά, Ουμιανά στις 30-8-2011, ημέρα Τρίτη και ώρα 
λήξης της παραλαβής των προσφορών 10.00 και το 
σύστημα υποβολής προσφορών είναι με ΜΕΙΟΔΟΣΙΑ 
ΣΤΟ ΠΟΣΟΣΤΟ ΟΦΕΛΟΥΣ ΑΠΟΛΟΓΙΣΤΙΚΩΝ ΕΡΓΑΣΙΩΝ 
κατά το άρθρο 9 του Ν. 3669/08 (ΚΔΕ). 

4. Στο διαγωνισμό δικαιούνται να συμμετάσχουν: 

4.1. Μεμονωμένες εργοληπτικές επιχειρήσεις: 

• Εγγεγραμμένες στο Μητρώο Εργοληπτικών Επι¬ 
χειρήσεων (Μ.Ε.ΕΠ.) που τηρείται στη Γ.Γ.Δ.Ε. του Υ.ΠΕ. 
ΧΩ.Δ.Ε., εφόσον ανήκουν στην τάξη Α2,1η, 2η για έργα 
κατηγορίας Ηλεκτρομηχανολογικά 

• Προερχόμενες από κράτη - μέλη της Ευρωπαϊκής 
Ένωσης ή του Ευρωπαϊκού Οικονομικού Χώρου (Ε.Ο.Χ.) 
ή από κράτη που έχουν υπογράψει την συμφωνία για 
τις Δημόσιες Συμβάσεις (Σ.Δ.Σ.) του Παγκόσμιου Οργα¬ 
νισμού Εμπορίου (Π.Ο.Ε.), στα οποία τηρούνται επίσημοι 
κατάλογοι αναγνωρισμένων εργοληπτών, εφόσον είναι 
εγγεγραμμένες στους καταλόγους αυτούς και σε τάξη 
και κατηγορία αντίστοιχη με τις καλούμενες του Ελλη¬ 
νικού Μητρώου Μ.Ε.Ε.Π. 

• Προερχόμενες από ως ανωτέρω β' κράτη, στα οποία 
δεν τηρούνται επίσημοι κατάλογοι αναγνωρισμένων ερ¬ 
γοληπτών, εφόσον αποδεικνύουν ότι έχουν εκτελέσει 
έργα παρόμοια με το δημοπρατούμενο, από ποιοτική 
και ποσοτική άποψη. 

4.2. Κοινοπραξίες Εργ. Επ. των παραπάνω περιπτώσε¬ 
ων α, β και γ σε οποιονδήποτε συνδυασμό μεταξύ τους, 
υπό τους όρους του άρθρου 16 παρ. 7 του Ν. 3669/08 
(ΚΔΕ) (Κοινοπραξία στην ίδια κατηγορία) και υπό τον 
όρο ότι κάθε Εργοληπτική Επιχείρηση θα συμμετέχει 
στο κοινοπρακτικό σχήμα με ποσοστό όχι μικρότερο 
του 25% της καλούμενης κατηγορίας. 

4.3. Κοινοπραξίες εργοληπτικών επιχειρήσεων για την 
κάλυψη των διαφόρων κατηγοριών των εργασιών του 
έργου υπό τους όρους της παρ. 3 του άρθρου 16 του 
Ν. 3669/08 (ΚΔΕ). Το ποσοστό συμμετοχής της κάθε 
επιχείρησης στο κοινοπρακτικό σχήμα προκύπτει από 
τον προϋπολογισμό της κατηγορίας για την οποία αυτή 
συμμετέχει και δεν είναι απαραίτητο να αναγράφεται. 
Κατηγορία εργασιών με ποσοστό κάτω του 10% του 
προϋπολογισμού του έργου (χωρίς αναθεώρηση και 
Φ.Π.Α.), εφόσον δεν καλείται στη δημοπρασία, αθροίζεται 
στον προϋπολογισμό της μεγαλύτερης κατηγορίας. 

4.4. Κοινοπραξίες εργοληπτικών επιχειρήσεων εγγε¬ 
γραμμένων στις τάξεις Α1 Α2, 1ης 2ης για έργα κατη¬ 
γορίας Υδραυλικά, με τις προϋποθέσεις της παρ. 10 
του άρθρου 16 του Ν. 3669/08 (ΚΔΕ) (αναβάθμιση ορίου 
λόγω κοινοπραξίας). 

4.5. Κάθε εργοληπτική επιχείρηση συμμετέχει είτε 
μεμονωμένα είτε ως μέλος ενός κοινοπρακτικού σχή¬ 
ματος. Γίνονται επίσης δεκτές και μεμονωμένες εργο¬ 
ληπτικές επιχειρήσεις ή κοινοπραξίες εργοληπτικών 
επιχειρήσεων κατ’ εφαρμογή της παρ. 9 του άρθρου 
16 του Ν. 3669/08 (“κύρια κατηγορία”). Κατά τα λοιπά 
εφαρμόζονται οι ισχύουσες διατάξεις για τη συμμετοχή 
εργοληπτικών επιχειρήσεων σε διαγωνισμούς για την 
κατασκευή Δημοσίων Έργων. 

5. Για τη συμμετοχή στο διαγωνισμό απαιτείται η κα¬ 
τάθεση εγγυητικής επιστολής ύψους 2.300,00 ΕΥΡΩ και 
ισχύ τουλάχιστον εννέα μηνών και τριάντα ημερών, μετά 
την ημέρα διεξαγωγής του διαγωνισμού. Ο χρόνος ισχύ¬ 
ος των προσφορών είναι εννέα μήνες κατά τη διάταξη 
του άρθρου 24 παρ. 2 του Ν. 3669/08 (ΚΔΕ). 

6. Προκαταβολή δε θα χορηγηθεί. Πριμ δεν θα χο¬ 
ρηγηθεί. 

7. Το αποτέλεσμα της δημοπρασίας θα εγκριθεί από 
το Διοικητικό Συμβούλιο της Δ.Ε.Υ.Α. ΧΙΟΥ 

8. Τα έξοδα δημοσίευσης βαρύνουν τον τελικό μει¬ 
οδότη. 

Χίος, 25 Ιουλίου 2011 

Ο Πρόεδρος της ΔΕΥΑ 
ΜΙΧΑΛΗΣ ΦΥΤΟΥΣΗΣ 

-♦- 

(3) 

ΝΟΜΟΣ ΔΡΑΜΑΣ 
ΔΗΜΟΣ ΔΡΑΜΑΣ 

Αριθμ. Διακήρυξης 35/2011 

Ο Δήμος Δράμας προκηρύσσει δημόσιο μειοδοτικό δια¬ 
γωνισμό με ανοιχτή δημοπρασία, της παρ. α του 1 άρθρου 
3 του Ν. 3669/08 (ΚΔΕ), για την ανάδειξη αναδόχου εκτέ¬ 
λεσης του έργου: «Οδοποιία τοπ. κοιν. Σιδηρονέρου και οι¬ 
κισμών αυτής», συνολικής κατά τη μελέτη προβλεπόμενης 
δαπάνης 42.531,63 ευρώ χωρίς αναθεώρηση και Φ.Π.Α. και 
52.610,00 ευρώ με αναθεώρηση και Φ.Π.Α. Οι προσφορές 
θα υποβληθούν με το σύστημα ενιαίου ποσοστού έκπτω¬ 
σης της παρ. α του άρθρου 4 του Ν. 3669/08 (ΚΔΕ) και 
σύμφωνα με τους όρους της παρούσας διακήρυξης. 

Το έργο χρηματοδοτείται από πιστώσεις ΣΑΤΑ, με 
εγκεκριμένη πίστωση 52.610,00 €. 

Στην παρούσα διακήρυξη (για τη δημοπράτηση και την 
εκτέλεση του έργου), ισχύουν οι παρακάτω διατάξεις 
όπως τροποποιήθηκαν και ισχύουν σήμερα: 


1. Ο Ν. 3669/08 «Κύρωση της Κωδικοποίησης της νο¬ 
μοθεσίας κατασκευής δημοσίων έργων» (ΚΔΕ). 

2. Οι διατάξεις του Ν. 1642/86 για το Φ.Π.Α. (Φ.Ε.Κ. Α' 
25/86) και το άρθρο 27 του Ν. 2166/93 για κράτηση 6%ο 
στο ΤΣΜΕΔΕ (Φ.Ε.Κ. Α' 137/24-8-93) 

3. Το ΠΔ. 171/87 Όργανα που αποφασίζουν ή γνωμοδο- 
τούν και ειδικές ρυθμίσεις σε θέματα έργων που εκτε- 
λούνται από τους ΟΤΑ και άλλες σχετικές διατάξεις. 

4. Οι σε εκτέλεση των ανωτέρω διατάξεων εκδοθεί- 
σες κανονιστικές πράξεις (εφόσον δεν περιλαμβάνονται 
στην κωδικοποίηση), καθώς και λοιπές διατάξεις που 
αναφέρονται ρητά ή απορρέουν από τα οριζόμενα στα 
συμβατικά τεύχη της παρούσας εργολαβίας και γενι¬ 
κότερα κάθε διάταξη (Νόμος, Π.Δ., Υ.Α.) και ερμηνευτική 
εγκύκλιος που διέπει 1 την ανάθεση και εκτέλεση του 
έργου της παρούσας σύμβασης, έστω και αν δεν ανα- 
φέρονται ρητά παραπάνω. 

Στη δημοπρασία γίνονται δεκτές εργοληπτικές επι¬ 
χειρήσεις εγγεγραμμένες στο Μητρώο Εργοληπτικών 
Επιχειρήσεων που τηρείται στη ΓΓΔΕ του Υ.ΠΕ.ΧΩ.Δ.Ε.: 
εφόσον ανήκουν στην Α1 τάξη, στην Α2 τάξη και στην 
1η τάξη για έργα κατηγορίας ΟΔΟΠΟΙΙΑΣ. 

Επίσης στη δημοπρασία μπορούν να συμμετάσχουν 
επιχειρήσεις που είναι εγγεγραμμένες στα Νομαρχιακά 
Μητρώα (σύμφωνα με το άρθρο 11 της απόφασης του 
ΥΠΕΧΩΔΕ Δ17α/04/50/ΦΝ.430/01 ΦΕΚ-1314/Β/11-10-01). 

Ο διαγωνισμός θα διεξαχθεί στο Δημοτικό Κατάστημα, 
(Διεύθυνση: Βερμίου 2 και 1 ης Ιουλίου, Τ.Κ. 66100, Δράμα) 
τηλέφωνο 2521350652 και ΡΑΧ 2521023343), την 30η Αυ- 
γούστου 2011, ημέρα Τρίτη και ώρα 10 (ώρα λήξης κατά¬ 
θεσης προσφορών), ενώπιον της αρμόδιας Επιτροπής. 

Οι ενδιαφερόμενοι μπορούν να παραλαμβάνουν τεύχη 
δημοπράτησης από τη Διεύθυνση Τεχνικών Υπηρεσιών 
του Δήμου κάθε εργάσιμη ημέρα και ώρα μέχρι και την 
προηγούμενη Πέμπτη (25/08/2011) και ώρα 13.00 αντί 
τιμήματος 5 ευρώ, το οποίο προκαταβάλλεται στην οι¬ 
κονομική υπηρεσία του Δήμου Δράμας. Σε οποιαδήποτε 
περίπτωση αναβολής του διαγωνισμού αυτός θα διε¬ 
ξαχθεί σε νέα ημερομηνία που θα καθορίσει με πράξη 
της η Προϊσταμένη αρχή και η οποία θα γνωστοποιηθεί 
με φαξ πέντε (5) τουλάχιστον ημέρες πριν τη νέα ημε¬ 
ρομηνία, σε όσους παρέλαβαν τεύχη του διαγωνισμού 
στο ίδιο μέρος και ώρα. 

Γ ια τη συμμετοχή στον διαγωνισμό απαραίτητη πλην 
των λοιπών δικαιολογητικών είναι και η υποβολή εγγυ¬ 
ητικής επιστολής συμμετοχής, ύψους 851,00 ευρώ. 

Πληροφορίες στο τηλέφωνο 2521350652 (Οικονομίδη 
Γ εώργιο). 

Δράμα, 26 Ιουλίου 2011 

Ο Δήμαρχος 
ΚΥΡΙΑΚΟΣ ΧΑΡΑΚΙΔΗΣ 

-♦- 

(4) 

ΘΕΜΙΣ ΚΑΤΑΣΚΕΥΑΣΤΙΚΗ Α.Ε. 

Αριθμ. 61370 

ΠΕΡΙΛΗΨΗ ΔΙΑΚΗΡΥΞΗΣ ΔΗΜΟΠΡΑΣΙΑΣ ΤΟΥ ΕΡΓΟΥ: 

«ΝΕΟ ΕΙΡΗΝΟΔΙΚΕΙΟ ΑΘΗΝΩΝ» 

ΦΑΣΗ Γ: ΔΙΑΜΟΡΦΩΣΗ ΠΡΑΣΙΩΝ ΚΑΙ ΠΕΡΙΦΡΑΣΗ 

1. Αναθέτουσα αρχή: 

«ΘΕΜΙΣ ΚΑΤΑΣΚΕΥΑΣΤΙΚΗ Α.Ε.», Λ. Μεσογείων 96,115 27 
Αθήνα. 

Τηλ.: 210 7728100. ΡθΧ: 210 7728189. 

2. α) Τρόπος ανάθεσης της σύμβασης: 

Διεθνής ανοιχτός μειοδοτικός διαγωνισμός με σφρα¬ 
γισμένες προσφορές με το σύστημα προσφοράς με 
επιμέρους ποσοστά έκπτωσης σε ακέραιες μονάδες 
σύμφωνα με τον Κανονισμό Ανάθεσης και Εκτέλεσης 
Έργων της εταιρίας (ΦΕΚ 114Β/12-2-98) και συμπληρω¬ 
ματικά με την ισχύουσα ελληνική και ευρωπαϊκή νο¬ 
μοθεσία. β) Είδος της σύμβασης η οποία αποτελεί το 
αντικείμενο της πρόσκλησης υποβολής προσφορών: 
Εργολαβική σύμβαση. 0Ρ\/ 45.21.00.00, 45.21.61.12. 

3. α) Τόπος εκτέλεσης των εργασιών: Νέο Ειρηνοδικείο 
Αθηνών - Νομός Αττικής ΘΒ300 

β) Φύση και έκταση των εργασιών, γενικά χαρακτη¬ 
ριστικά του έργου. Μνεία οποιωνδήποτε δικαιωμάτων 
προαιρέσεως για ανάθεση συμπληρωματικών εργασιών 
και εάν είναι γνωστό, προσωρινό χρονοδιάγραμμα κατά 
το οποίο μπορούν να ασκηθούν τα εν λόγω δικαιώμα¬ 
τα: Αντικείμενο της εργολαβίας είναι η περίφραξη του 
οικοπέδου του Ειρηνοδικείου Αθηνών, η εγκατάσταση 
φυλακίων στις κύριες εισόδους του χώρου και η δια¬ 
μόρφωση των υπαίθριων χώρων των πρασιών (φύτευση- 
άρδευση-φωτισμός). 

γ) Στοιχεία σχετικά με το αντικείμενο του έργου ή της 
σύμβασης ή ει δυνατόν, προθεσμία που αυτή περιλαμ¬ 
βάνει και τη σύνταξη μελετών: Ο προϋπολογισμός του 
έργου είναι € 1.129.935,00 συμπ/νου ΦΠΑ 23%. Στη δη¬ 
μοπρασία γίνονται δεκτές: Α'. Ελληνικές Εργοληπτικές 
Επιχειρήσεις εγγεγραμμένες στο ΜΕΕΠ 1ης, 2ης και 3ης 
τάξης για οικοδομικά έργα και ταυτόχρονα Α2,1ης, 2ης 
και 3ης (εντός νομού) τάξης για ηλεκτρομηχανολογικά 
έργα. Β'. Αλλοδαπές Εργοληπτικές Επιχειρήσεις, που 
έχουν συσταθεί σύμφωνα με τη νομοθεσία του κράτους 

- μέλους της Ε.Ε. ή του ΕΟΧ, ή των χωρών που έχουν 
υπογράψει και κυρώσει την συμφωνία για τις δημόσιες 
συμβάσεις. Γ'. Κοινοπραξίες μεταξύ Ελληνικών ή Αλλο¬ 
δαπών Εργοληπτικών επιχειρήσεων, εγγεγραμμένων 
στο ΜΕΕΠ 1ης τάξης και άνω για οικοδομικά έργα και 
τάξης Α2 και άνω για ηλεκτρομηχανολογικά έργα, σύμ¬ 
φωνα με την ισχύουσα νομοθεσία. 

4. Προθεσμία ολοκλήρωσης των εργασιών ή διάρκεια 
της σύμβασης ή δυνατόν προθεσμία έναρξης των εργα¬ 
σιών: Η προθεσμία ολοκλήρωσης των εργασιών ορίζεται 
σε 240 ημερολογιακές ημέρες από την υπογραφή της 
σύμβασης. 

5. Ονομασία και διεύθυνση της υπηρεσίας από την 
οποία μπορεί να ζητηθεί η συγγραφή υποχρεώσεων και 
τα συμπληρωματικά τεύχη της σύμβασης: Τα τεύχη της 
δημοπρασίας δίδονται στους ενδιαφερομένους τις ερ¬ 
γάσιμες ημέρες και κατά τις ώρες 10.00 π.μ. έως 15.00 
μ.μ. μέχρι και την 14/09/2011 με την καταβολή ποσού 
€ 50, εκτός αν οι ενδιαφερόμενοι αναλάβουν την αναπα¬ 
ραγωγή των τευχών με δική τους δαπάνη και επιμέλεια. 
Απαραίτητη προϋπόθεση για την χορήγηση τους είναι η 
προσκόμιση από τους ενδιαφερομένους εξουσιοδότησης 
που θα υπογράφεται από τον νόμιμο εκπρόσωπο της 
εταιρίας και θα συνοδεύεται από φωτοαντίγραφο της 
βεβαίωσης εγγραφής της Επιχείρησης στο ΜΕΕΠ, καθώς 
και από υπεύθυνη δήλωσή της με απαραίτητες πληροφο¬ 
ρίες για επικοινωνία της Διεύθυνσης μαζί της (Διεύθυνση, 
Τηλέφωνο, Ραχ, Ονοματεπώνυμο υπεύθυνου). 

6. α) Ημερομηνία λήξης της προθεσμίας παραλα¬ 
βής των προσφορών και διεξαγωγής του διαγωνισμού 

- Ώρα και τόπος αποσφράγισης των προσφορών: Η 


δημοπρασία θα διενεργηθεί στα γραφεία της ΘΕΜΙΣ 
ΚΑΤΑΣΚΕΥΑΣΤΙΚΗ Α.Ε., οδός Μεσογείων 96, Αθήνα, την 
20η Σεπτεμβρίου 2011 ημέρα Τρίτη και ώρα 10:00. 

β) Γλώσσα ή γλώσσες στις οποίες πρέπει να συντα¬ 
χθούν οι προσφορές: Ελληνικά 

7. Πρόσωπα που επιτρέπεται να παραστούν στην απο¬ 
σφράγιση των προσφορών: Η διαδικασία κατάθεσης 
των δικαιολογητικών συμμετοχής και της οικονομικής 
προσφοράς θα γίνει, είτε ιδιοχείρως, είτε ταχυδρομικά, 
σύμφωνα με το άρθρο 3.3β της αναλυτικής διακήρυ¬ 
ξης. 

8. Ενδεχομένως απαιτούμενες εγγυήσεις: Η εγγύηση 
συμμετοχής ορίζεται σε ποσοστό 2% επί του προϋπο¬ 
λογισμού του έργου, ήτοι € 18.373,00. Η εγγύηση καλής 
εκτέλεσης ορίζεται σε ποσοστό 10% επί του συμβα¬ 
τικού προϋπολογισμού του έργου και προσαυξάνεται 
ανάλογα με το ποσοστό της μέσης τελικής έκπτωσης 
που θα υποβληθεί. Οι ανωτέρω εγγυήσεις θα πρέπει 
να έχουν ισχύ για την (α) 10 μήνες από την ημερομηνία 
δημοπράτησης και για τη (β) αορίστου χρόνου. 

9. Βασικοί τρόποι χρηματοδότησης και πληρωμών των 
σχετικών διατάξεων: Το έργο χρηματοδοτείται από το 
ΤΑ.Χ.ΔΙ.Κ. Οι πληρωμές θα ακολουθούν τις χρηματο¬ 
δοτήσεις και θα γίνονται σύμφωνα με τον ΚΑΕΕ της 
εταιρίας. 

10. Νομική μορφή με την οποία θα πρέπει να περιβληθεί 
μια κοινοπραξία εργοληπτών, εφόσον της ανατεθεί το 
έργο: Οι κοινοπραξίες δεν υποχρεούνται να περιβληθούν 
ιδιαίτερης νομικής μορφής προκειμένου να υποβάλουν 
προσφορά. Η ανάδοχος κοινοπραξία όμως υποχρεούται 
να πράξει τούτο πριν την υπογραφή της Σύμβασης. 

11. Πληροφορίες σχετικά με την κατάσταση του ερ¬ 
γολήπτη και όροι οικονομικού και τεχνικού χαρακτήρα 
που θα πρέπει να πληροί κατ’ ελάχιστον ο ανάδοχος: 
Σύμφωνα με τους σχετικούς όρους της αναλυτικής δι¬ 
ακήρυξης. 

12. Χρονικό διάστημα κατά το οποίο ο προσφέρων 
δεσμεύεται από την προσφορά του: Ο χρόνος ισχύος 
των οικονομικών προσφορών ορίζεται σε 9 μήνες από 
την ημερομηνία δημοπράτησης. 

13. Κριτήρια βάσει των οποίων θα γίνει η ανάθεση 
της σύμβασης. 

Αναφέρονται στην αναλυτική διακήρυξη. 

14. Δεν γίνονται δεκτές εναλλακτικές προσφορές. 

15. Ημερομηνία δημοσίευσης στην Επίσημη Εφημερί¬ 
δα των Ευρωπαϊκών Κοινοτήτων της προκαταρκτικής 
ενημερωτικής ανακοίνωσης ή επισήμανση της μη δη¬ 
μοσίευσής της: Δεν έχει δημοσιευθεί προκαταρκτική 
ενημερωτική ανακοίνωση. 

16. Ημερομηνία αποστολής της προκήρυξης: 19-07-2011. 

17. Ημερομηνία παραλαβής της προκήρυξης από την 
Υπηρεσία Επίσημων Εκδόσεων των Ευρωπαϊκών Κοι¬ 
νοτήτων: 19-07-2011 

18. Μνεία κατά πόσον η σύμβαση καλύπτεται από τη 
συμφωνία ΣΔΣ: ΝΑΙ 

Η αναλυτική διακήρυξη δημοπρασίας διατίθεται στην 
ηλεκτρονική σελίδα της εταιρίας: όίΙρΥ/νννννν.ΙΐΊθπιΙε.οοπι. 
9Γ. Τα έξοδα δημοσίευσης της παρούσας περίληψης 
διακήρυξης βαρύνουν τον ανάδοχο του έργου. 

Αθήνα, 26 Ιουλίου 2011 

Ο Διευθύνων Σύμβουλος 
ΒΑΣΙΛΕΙΟΣ ΧΑΝΔΑΚΑΣ 

ΟΡΓΑΝΙΣΜΟΣ ΑΝΑΠΤΥΞΗΣ ΔΥΤΙΚΗΣ ΚΡΗΤΗΣ 
Αριθμ. 2094 

Ο Οργανισμός Ανάπτυξης Δυτικής Κρήτης διακηρύτ¬ 
τει ότι την 16η του μηνάς Αυγούστου του έτους 2011 
ημέρα Τρίτη και ώρα 10,00 π.μ. (λήξη παράδοσης των 
προσφορών) στα γραφεία του (Όαση Νέας Κυδωνιάς 
Νομός Χανιών), θα διεξαχθεί ανοιχτή Δημοπρασία με 
το σύστημα: προσφοράς με επί μέρους ποσοστών έκ¬ 
πτωσης κατά ομάδες ομοειδών εργασιών και έλεγχο 
ομαλότητας των προσφερομένων επί μέρους ποσοστών 
έκπτωσης, πάνω σε συμπληρωμένο έντυπο οικονομικής 
προσφοράς της υπηρεσίας σύμφωνα με τις διατάξεις 
του Ν. 3669/2008 για την κατασκευή του έργου με τίτλο: 
«ΕΡΓΑΣΙΕΣ ΓΙΑ ΕΚΤΑΚΤΕΣ ΑΝΑΓΚΕΣ ΛΟΓΩ ΛΕΙΨΥΔΡΙ¬ 
ΑΣ ΘΕΡΟΥΣ 2010 ΣΤΟΝ ΚΑΜΠΟ ΧΑΝΙΩΝ (ΟΑΔΥΚ)» 3ο 
υποέργο: «ΣΥΝΔΕΣΗ ΓΕΩΤΡΗΣΕΩΝ ΚΑΙ ΑΥΛΑΚΑ ΜΕ ΤΑ 
ΥΠΑΡΧΟΝΤΑ ΑΡΔΕΥΤΙΚΑ ΔΙΚΤΥΑ». 

Το έργο συντίθεται από τις ακόλουθες κατηγορίες 
εργασιών: 

α) κατηγορία Υδραυλικά με προϋπολογισμό 22.670,04 € 
(δαπάνη εργασιών, ΓΕ και ΟΕ και απρόβλεπτα). 

β) κατηγορία Ηλεκτρομηχανολογικά με προϋπολογι¬ 
σμό 50.384,12 € (δαπάνη εργασιών, ΓΕ και ΟΕ και απρό¬ 
βλεπτα). 

Ο προϋπολογισμός των δημοπρατούμενων εργασιών 
του έργου, με βάση την με αριθμό 12/2011 μελέτη του 
Ο.Α.ΔΥ.Κ., ανέρχεται στο ποσό των 73.054,16 ΕΥΡΩ (χω¬ 
ρίς αναθεώρηση και Φ.Π.Α.) και στο ποσό των 90.000,00 
ΕΥΡΩ (με αναθεώρηση και Φ.Π.Α.). 

Οι ενδιαφερόμενοι μπορούν να λάβουν γνώση, να 
παραλαμβάνουν τα συμβατικά τεύχη του διαγωνισμού 
(Διακήρυξη, Συγγραφή Υποχρεώσεων κ.λ.π.) από τα γρα¬ 
φεία του Ο.Α.ΔΥ.Κ. (Όαση Νέας Κυδωνιάς Νομός Χανιών 
- τηλ. 2821029200), μέχρι και τις 11 Αυγούστου 2011. 

Η διακήρυξη του έργου έχει συνταχθεί κατά το εγκεκρι¬ 
μένο από τον υπουργό ΠΕ.ΧΩ.Δ.Ε. υπόδειγμα τύπου Β. 

1 Στο διαγωνισμό γίνονται δεκτές εργοληπτικές επι¬ 
χειρήσεις που κατέχουν εργοληπτικά πτυχία: 

α. Εγγεγραμμένες στο Μητρώο Εργοληπτικών Επι¬ 
χειρήσεων (Μ.Ε.ΕΠ.) που τηρείται στη Γ.Γ.Δ.Ε. του Υ.ΠΕ. 
ΧΩ.Δ.Ε., στην Α1, Α2 και 1η τάξη για έργα κατηγορίας 
Υδραυλικών, μαζί με Α1, Α2 και 1η Τάξη κατηγορίας 
Ηλεκτρομηχανολογικών, ή μόνο κατηγορίας Ηλεκτρο- 
μηχανολογικών για τάξη Α1, Α2 και 1η Τάξη. 

β. Προερχόμενες από κράτη - μέλη της Ευρωπαϊκής 
Ένωσης ή του Ευρωπαϊκού Οικονομικού Χώρου (Ε.Ο.Χ.) 
ή από κράτη που έχουν υπογράψει την συμφωνία για 
τις Δημόσιες Συμβάσεις (Σ.Δ.Σ.) του Παγκόσμιου Οργα¬ 
νισμού Εμπορίου (Π.Ο.Ε.), στα οποία τηρούνται επίσημοι 
κατάλογοι αναγνωρισμένων εργοληπτών, εφόσον είναι 
εγγεγραμμένες σε αυτούς και σε τάξη και κατηγορία 
αντίστοιχη με τις καλούμενες του Ελληνικού Μητρώου 
Μ.Ε.Ε.Π. 

γ. Προερχόμενες από ως ανωτέρω β' κράτη, στα οποία 
δεν τηρούνται επίσημοι κατάλογοι αναγνωρισμένων 
εργοληπτών, εφόσον αποδεικνύουν ότι έχουν εκτελέσει 
έργα παρόμοια με το δημοπρατούμενο, από ποιοτική 
και ποσοτική άποψη. 

2 Κοινοπραξίες Εργοληπτικών Επιχειρήσεων των 
παραπάνω περιπτώσεων α, β και γ σε οποιονδήποτε 
συνδυασμό μεταξύ τους, υπό τους όρους του άρθρου 2 


παρ. 7 του π.δ. 609/85 (Κοινοπραξία στην ίδια κατηγορία) 
και υπό τον όρο ότι κάθε Εργοληπτική Επιχείρηση θα 
συμμετέχει στο κοινοπρακτικό σχήμα με ποσοστό όχι 
μικρότερο του 25% της καλούμενης κατηγορίας. 

3 Κοινοπραξίες εργοληπτικών επιχειρήσεων για την 
κάλυψη των διαφόρων κατηγοριών των εργασιών του 
έργου υπό τους όρους της παρ. 3 του άρθρου 2 του π.δ. 
609/85. Το ποσοστό συμμετοχής της κάθε επιχείρησης 
στο κοινοπρακτικό σχήμα προκύπτει από τον προϋπο¬ 
λογισμό της κατηγορίας για την οποία αυτή συμμετέχει 
και δεν είναι απαραίτητο να αναγράφεται. Κατηγορία 
εργασιών με ποσοστό κάτω του 10% του προϋπολογι¬ 
σμού του έργου (χωρίς αναθεώρηση και Φ.Π.Α.), εφόσον 
δεν καλείται στη δημοπρασία, αθροίζεται στον προϋ¬ 
πολογισμό της μεγαλύτερης κατηγορίας. 

4 Κάθε εργοληπτική επιχείρηση συμμετέχει είτε μεμο¬ 
νωμένα είτε ως μέλος ενός κοινοπρακτικού σχήματος. 
Κατά τα λοιπά εφαρμόζονται οι ισχύουσες διατάξεις για 
τη συμμετοχή εργοληπτικών επιχειρήσεων σε διαγωνι¬ 
σμούς για την κατασκευή Δημοσίων Έργων. 

Εγγύηση συμμετοχής στον διαγωνισμό ορίζεται σε 2 % 
επί του προϋπολογισμού του έργου χωρίς τα κονδύλια 
της αναθεώρησης και του Φ.Π.Α. δηλαδή 1.462,00 ΕΥΡΩ 
και η σχετική εγγυητική επιστολή θα απευθύνεται προς 
τον Οργανισμό Ανάπτυξης Δυτικής Κρήτης. 

Η ισχύς της θα είναι τουλάχιστον 210 ημερών, μετά την 
ημέρα διεξαγωγής του διαγωνισμού. Ο χρόνος ισχύος 
των προσφορών είναι 180 ημέρες. 

Οι εργολάβοι Δημοσίων έργων υποχρεούνται να προ¬ 
σκομίσουν όλα τα απαιτούμενα δικαιολογητικά, που 
προβλέπονται από τις σχετικές διατάξεις για τα δημόσια 
έργα καθώς και δελτίο φορολογικής ενημερότητας. 

Η συνολική προθεσμία εκτέλεσης του έργου ορίζε¬ 
ται σε 6 (έξι μήνες) και αρχίζει από την υπογραφή της 
σύμβασης. 

Το έργο χρηματοδοτείται βάσει της απόφασης 6624/ 
11-10-2010τηςΠεριφέρειαςΚρήτηςμεΚ.Α.2010ΕΠ00200043 
Της ΣΑΕΠ 002. 

Προκαταβολή δεν θα χορηγηθεί. 

Το αποτέλεσμα της δημοπρασίας θα εγκριθεί από τον 
Γ ενικό Διευθυντή του Οργανισμού Ανάπτυξης Δυτικής 
Κρήτης. (Ο.Α.ΔΥ.Κ.). 

Περισσότερες πληροφορίες μπορούν να πάρουν οι 
ενδιαφερόμενοι από τον Ο.Α.ΔΥ.Κ. (τηλ.: 2821029200 Φάξ: 
2821029250), τις εργάσιμες ημέρες και ώρες. 

Χανιά, 26 Ιουλίου 2011 

Ο Αναπληρώτης Γ ενικός Διευθύντης 
ΜΑΡΚΟΣ ΠΑΤΡΕΛΑΚΗΣ 

-♦- 

ΕΛΛΗΝΙΚΗ ΡΑΔΙΟΦΩΝΙΑ ΤΗΛΕΟΡΑΣΗ 
ΓΕΝΙΚΗ ΔΙΕΥΘΥΝΣΗ ΤΕΧΝΙΚΩΝ ΥΠΗΡΕΣΙΩΝ 
Αριθμ. Γ/728 

Η ΕΡΤ Α.Ε., προκηρύσσει ανοιχτό διαγωνισμό για την 
ανάθεση του έργου «Εργασίες βελτίωσης Κ.Ε.Β. Αυλί- 
δας», με προϋπολογισμό 156.791,00 ευρώ (συμπερ. Φ.Π.Α. 
29.318,57 ευρώ). 

Το έργο υπάγεται στην κατηγορία Οικοδομικά με προ¬ 
ϋπολογισμό 127.472,04 Ευρώ (δαπάνη εργασιών, Γ.Ε. και 
Ο.Ε. και απρόβλεπτα) 

2. Οι ενδιαφερόμενοι μπορούν να παραλάβουν τα συμ- 

βατικά τεύχη του διαγωνισμού (Διακήρυξη, Συγγραφή Υπο¬ 
χρεώσεων κλπ.) τις εργάσιμες ημέρες και ώρες από τη 
Διευθ. Δομικών και Η/Μ'Εργων της ΕΡΤ Α.Ε., που βρίσκεται 
στην οδό Μεσογείων 432, Αγ. Παρασκευή, κτίριο Γ', 2ος 
όροφος, γραφείο 19, και στο Κ.Ε.Β Αυλίδας στο Καλοχώ- 
ρι-Παντείχι Αυλίδας μέχρι και την Πέμπτη 18/08/2011. Η 
διακήρυξη του έργου έχει συνταχθεί κατά το εγκεκριμένο 
από τον Υπουργό ΠΕ.ΧΩ.Δ.Ε. υπόδειγμα τύπου Β. 

3. Πληροφορίες για Αθήνα στα τηλέφωνα 210 6075571, 
210 6075563 και Εαχ επικοινωνίας 210/6075561, αρμόδιοι 
υπάλληλοι για επικοινωνία Ράπτη Μ. και Μάνας Ε, πλη¬ 
ροφορίες για το Κ.Ε.Β. Αυλίδας τηλέφωνο 22210-31288 
,αρμόδιοι υπάλληλοι για επικοινωνία ο Κυριάκης Κ. και 
ο Καράβολος Μ. 

4. Ο διαγωνισμός θα διεξαχθεί στις 23/08/2011 ημέρα 
Τρίτη και ώρα λήξης 10:00 π.μ στα γραφεία της Διεύθυν¬ 
σης Δομικών και Η/Μ'Εργων της ΕΡΤ Α.Ε., που βρίσκεται 
στην οδό Μεσογείων 432, Αγ. Παρασκευή, κτίριο Γ', 2ος 
όροφος, γραφείο 19. 

Το σύστημα υποβολής προσφορών είναι ενιαίο ποσο¬ 
στό έκπτωσης του άρθρου 5 του Ν. 3669/08. 

5. Στο διαγωνισμό δικαιούνται να συμμετάσχουν: 

5.1 Μεμονωμένες εργοληπτικές επιχειρήσεις: 

α. Εγγεγραμμένες στο Μητρώο Εργοληπτικών Επι¬ 
χειρήσεων (Μ.Ε.ΕΠ.) που τηρείται στη Γ.Γ.Δ.Ε. του Υ.ΠΕ. 
ΧΩ.Δ.Ε., εφόσον ανήκουν στην Α1 αναβαθμισμένη, Α2 και 
Πρώτη Τάξη, ανεξαρτήτως έδρας της επιχείρησης, και 
Δεύτερη τάξη με έδρα το νομό ή δεύτερο δηλωθέντα 
νομό για έργα κατηγορίας ΟΙΚΟΔΟΜΙΚΩΝ. 

β. Προερχόμενες από κράτη - μέλη της ΕυρωπάίκήςΈνω- 
σης ή του Ευρωπαϊκού Οικονομικού Χώρου (Ε.Ο.Χ.) ή από 
κράτη που έχουν υπογράψει την συμφωνία για τις Δημόσιες 
Συμβάσεις (Σ.Δ.Σ.) του Παγκόσμιου Οργανισμού Εμπορίου 
(Π.Ο.Ε.), στα οποία τηρούνται επίσημοι κατάλογοι αναγνω¬ 
ρισμένων εργοληπτών, εφόσον είναι εγγεγραμμένες στους 
καταλόγους αυτούς και σε τάξη και κατηγορία αντίστοιχη 
με τις καλούμενες του Ελληνικού Μητρώου Μ.Ε.Ε.Π. 

γ. Προερχόμενες από ως ανωτέρω β' κράτη, στα οποία 
δεν τηρούνται επίσημοι κατάλογοι αναγνωρισμένων 
εργοληπτών, εφόσον αποδεικνύουν ότι έχουν εκτελέσει 
έργα παρόμοια με το δημοπρατούμενο, από ποιοτική 
και ποσοτική άποψη. 

5.2 Κοινοπραξίες Εργ. Επ. των παραπάνω περιπτώσε¬ 
ων α, β και γ σε οποιονδήποτε συνδυασμό μεταξύ τους, 
υπό τους όρους του άρθρου 16 παρ. 7 του Ν. 3669/08 
(ΚΔΕ) (Κοινοπραξία στην ίδια κατηγορία) και υπό τον 
όρο ότι κάθε Εργοληπτική Επιχείρηση θα συμμετέχει 
στο κοινοπρακτικό σχήμα με ποσοστό όχι μικρότερο 
του 25% της καλούμενης κατηγορίας. 

5.3 Κοινοπραξίες εργοληπτικών επιχειρήσεων εγγε¬ 
γραμμένων στην τάξη ως παραπάνω 5.1 .α του Μ.Ε.Ε.Π. 
για έργα κατηγορίας ΟΙΚΟΔΟΜΙΚΩΝ, με τις προϋπο¬ 
θέσεις της παρ. 10 του άρθρου 16 του Ν.3669/08 (ΚΔΕ) 
(αναβάθμιση ορίου λόγω κοινοπραξίας). 

5.4 Κάθε εργοληπτική επιχείρηση συμμετέχει είτε 
μεμονωμένα είτε ως μέλος ενός κοινοπρακτικού σχή¬ 
ματος. Γίνονται επίσης δεκτές και μεμονωμένες εργο¬ 
ληπτικές επιχειρήσεις ή κοινοπραξίες εργοληπτικών 
επιχειρήσεων κατ' εφαρμογή της παρ. 9 του άρθρου 
16 του ν. 3669/08 («κύρια κατηγορία»). Κατά τα λοιπά 
εφαρμόζονται οι ισχύουσες διατάξεις για τη συμμετοχή 
εργοληπτικών επιχειρήσεων σε διαγωνισμούς για την 
κατασκευή Δημοσίων'Εργων. 


6. Η εγγύηση συμμετοχής στη δημοπρασία, είναι 2.550 
ΕΥΡΩ με χρόνο ισχύος όχι μικρότερο των 6 μηνών και 
τριάντα (30) ημερών, ήτοι 210 ημερών από την ημερο¬ 
μηνία δημοπράτησης. 

7. Τα χορηγούμενα τεύχη διανέμονται δωρεάν. 

8. Το έργο χρηματοδοτείται από την ΕΡΤ Α.Ε. Προκα¬ 
ταβολή δε θα χορηγηθεί. 

9. Το αποτέλεσμα της δημοπρασίας θα εγκριθεί από 
το Διευθύνοντα Σύμβουλο της ΕΡΤ Α.Ε. 

Αγία Παρασκευή, 21 Ιουλίου 2011 

Ο Διευθυντής Δομικών και Η/Μ Έργων 
Π. ΑΘΑΝΑΣΟΠΟΥΛΟΣ 

-♦- 

(7) 

ΠΕΡΙΦΕΡΕΙΑ ΔΥΤΙΚΗΣ ΜΑΚΕΔΟΝΙΑΣ 

1. Η Περιφέρεια Δυτικής Μακεδονίας προκηρύσ¬ 
σει ανοιχτό διαγωνισμό για την ανάθεση του έργου: 
«Εγκατάσταση επεξεργασίας λυμάτων ενότητας οικι¬ 
σμών Βελβεντού και κεντρικός αποχετευτικός αγωγός 
Βελβεντού Ν. Κοζάνης» με προϋπολογισμό 3.400.000,00 
ΕΥΡΩ. Το έργο συντίθεται από τις ακόλουθες κατηγο¬ 
ρίες εργασιών: α) Κατηγορία ΥΔΡΑΥΛΙΚΩΝ ΕΡΓΩΝ με 
προϋπολογισμό 1.212.773,62 ΕΥΡΩ (δαπάνη εργασιών, ΓΕ 
και ΟΕ και απρόβλεπτα) β) Κατηγορία ΗΛΕΚΤΡΟΜΗΧΑ- 
ΝΟΛΟΓΙΚΩΝ ΕΡΓΩΝ με προϋπολογισμό 927.156,68 ΕΥΡΩ 
γ)Κατηγορία ΕΡΓΩΝ ΚΑΘΑΡΙΣΜΟΥ ΚΑΙ ΕΠΕΞΕΡΓΑΣΙΑΣ 
ΝΕΡΟΥ,ΥΓΡΩΝ, ΣΤΕΡΕΩΝ ΚΑΙ ΑΕΡΙΩΝ ΑΠΟΒΛΗΤΩΝ με 
προϋπολογισμό 484.191,17 ΕΥΡΩ. 

2. Οι ενδιαφερόμενοι μπορούν να παραλάβουν τα συμ¬ 
βατικά τεύχη του διαγωνισμού (Διακήρυξη, Συγγραφή 
Υποχρεώσεων κ.λ.π.) από τα Γραφεία της Δ/νσης Τε¬ 
χνικών Έργων της Περιφέρειας Δυτικής Μακεδονίας, 
οδός Δημοκρατίας 27, Κοζάνη μέχρι τις 19-9-2011 με 
την καταβολή των εξόδων παραγωγής των τευχών ,που 
ανέρχονται σε 60 ευρώ. 

Πληροφορίες στο τηλέφωνο 2461351210, ΡΑΧ επικοι¬ 
νωνίας 2461047213, αρμόδιος υπάλληλος για επικοινωνία 
Μαρία Χαριτωνίδου 

3. Ο διαγωνισμός θα διεξαχθεί στις 27-9-2011 ημέρα 
Τρίτη. Ώρα λήξης της υποβολής προσφορών ορίζεται 
η 10:00 π.μ. 

4. Το έργο αποτελείται από δύο τμήματα. Το πρώτο 
τμήμα είναι το κατ’ αποκοπήν τμήμα προϋπολογισμού 
3.100.000,00 € (με ΦΠΑ) και το δεύτερο είναι το επι- 
μετρούμενο τμήμα προϋπολογισμού 300.000,00 € (με 
ΦΠΑ). 

Το σύστημα υποβολής προσφορών για το πρώτο 
τμήμα είναι το σύστημα προσφοράς που περιλαμβάνει 
μελέτη και κατασκευή (άρθρο 8 του Ν. 3669/08) και για 
το δεύτερο τμήμα είναι το σύστημα προσφοράς με επι- 
μέρους ποσοστά έκπτωσης (άρθρο 6 του Ν. 3669/08). 

5. - Στο διαγωνισμό γίνονται δεκτοί α) ημεδαποί διαγω- 
νιζόμενοι μεμονωμένοι ή σε κοινοπραξία εγγεγραμμένοι 
στο ΜΕΕΠ, που καλύπτουν τις κατηγορίες και τάξεις 
του έργου, ήτοι 2η και 3η τάξη ανεξαρτήτως Νομού ή 
4η τάξη εντός Νομού στην κατηγορία ΥΔΡΑΥΛΙΚΩΝ ΕΡ¬ 
ΓΩΝ, 2η ή 3η τάξη ανεξαρτήτως Νομού ή 4η τάξη εντός 
Νομού στην κατηγορία ΗΛΕΚΤΡΟΜΗΧΑΝΟΛΟΓΙΚΩΝ ΕΡ¬ 
ΓΩΝ και 1η ή 2η τάξη ανεξαρτήτως Νομού ή 3η τάξη 
εντός Νομού στην κατηγορία ΕΡΓΩΝ ΚΑΘΑΡΙΣΜΟΥ ΚΑΙ 
ΕΠΕΞΕΡΓΑΣΙΑΣ ΝΕΡΟΥ, ΥΓΡΩΝ, ΣΤΕΡΕΩΝ ΚΑΙ ΑΕΡΙΩΝ 
ΑΠΟΒΛΗΤΩΝ β) Στο διαγωνισμό γίνονται δεκτές κοινο- 

πραξίες ημεδαπών εργοληπτικών επιχειρήσεων εγγε¬ 
γραμμένων στη 1η τάξη του ΜΕΕΠ για έργα κατηγορίας 
ΗΛΕΚΤΡΟΜΗΧΑΝΟΛΟΓΙΚΩΝ ΕΡΓΩΝ (αναβάθμιση ορίου 
λόγω κοινοπραξίας) γ) οι αλλοδαποί διαγωνιζόμενοι που 
αποδεικνύουν ότι κατά την τελευταία πενταετία, έχουν 
εκτελέσει έργα παρόμοια (ποιοτικά και ποσοτικά) με το 
δημοπρατούμενο. 

6. Για την εκπόνηση της οριστικής μελέτης, της μελέ¬ 
της εφαρμογής καθώς και της τεχνικής μελέτης προ¬ 
σφοράς η Εργοληπτική Επιχείρηση ή η Κοινοπραξία 
υποχρεούται να συνεργαστεί με Μελετητή ή γραφείο 
μελετών ή ομάδα Μελετητών ή γραφείων μελετών, που 
θα είναι εγγεγραμμένοι στα Μητρώα Μελετητών ή Γ ρα¬ 
φείων Μελετών και θα έχουν αντίστοιχη με το έργο 
κατηγορία και τάξη πτυχίου το οποίο θα ευρίσκεται 
εν ισχύ. Η συνεργασία αυτή αφορά την Εργοληπτική 
Επιχείρηση, η οποία αμοίβει τον Μελετητή, χωρίς να 
δεσμεύει σε τίποτα τον Κύριο τουΈργου. Οι κατηγορίες 
πτυχίων, που απαιτούνται για κάθε επί μέρους μελέτη 
και η αντιστοίχως καλούμενη τάξη κάθε πτυχίου, είναι 
οι εξής: 


Κατηγορία πτυχίου 

Καλούμενη Τάξη πτυχίου 

Ηλεκτρομηχανολογικές 
μελέτες (κατηγορία 9) 

Γ 

Υδραυλικές μελέτες 
(κατηγορία 13) 

Β ή Γ 

Στατικές μελέτες 
(κατηγορία 8) 

Β ή Γ 

Χημικοτεχνικές μελέτες 
(κατηγορία 18) 

Β ή Γ 


Ως πτυχία εννοούνται αυτά του ελληνικού Μητρώου 
Μελετητών ή του Μητρώου Εταιριών / Γ ραφείων Μελε¬ 
τών του άρθρου 39 του ν. 3316/05 και του Προεδρικού 
Διατάγματος που προβλέπεται σ’ αυτό (ή, μέχρι την 
έναρξη εφαρμογής του π.δ., του αντίστοιχου άρθρου 
του ν. 716/77 και των εκτελεστικών του διαταγμάτων) 
Οι συνεργάτες της Εργοληπτικής επιχείρησης για την 
εκπόνηση των μελετών δικαιούνται να συμμετέχουν εφό¬ 
σον ανήκουν σε μία από τις παρακάτω κατηγορίες: 

1η κατηγορία: Είναι εγγεγραμμένοι στα Ελληνικά Μη¬ 
τρώα Μελετητών ή Γραφείων Εταιριών Μελετών και 
διαθέτουν πτυχία των κατηγοριών μελετών και τάξεων 
της ανωτέρω παραγράφου 
2η κατηγορία: Προέρχονται από χώρες - μέλη της Ε.Ε., 
του Ε.Ο.Χ., ή χώρες που έχουν υπογράψει την Συμφωνία 
Δημοσίων Συμβάσεων του Π.Ο.Ε. που τηρούν αντίστοιχα 
μητρώα, σύμφωνα με το άρθρο 52 της οδηγίας 2004/18/ 
ΕΚ και είναι εγγεγραμμένα σε τάξεις και κατηγορίες 
μελετών αντίστοιχες με εκείνες της ανωτέρω παρα¬ 
γράφου 

3η κατηγορία: Προέρχονται από χώρες - μέλη της 
Ε.Ε. ή του Ε.Ο.Χ. που δεν τηρούν μητρώα των προηγού¬ 
μενων παραγράφων ή κράτη, που έχουν κυρώσει την 
συμφωνία για τις δημόσιες συμβάσεις του Παγκόσμιου 
Οργανισμού Εμπορίου, είναι εγγεγραμμένα στα Επαγ¬ 
γελματικά/ Εμπορικά Μητρώα του Παραρτήματος IX Γ 
της οδηγίας 2004/18 ΕΚ ή στα αντίστοιχα μητρώα των 
χωρών τους, και διαθέτουν γενική εμπειρία αντίστοιχη 
αυτής που απορρέει από την εγγραφή στο Μητρώο 
Μελετητών - Εταιρειών / Γραφείων Μελετών, δηλαδή 
στελεχικό δυναμικό με εμπειρία σε αντίστοιχες κατη¬ 


γορίες μελετών, κατά το άρθρο 39 του Ν. 3316/05, ως 
εξής: 

Α) Για την κατηγορία Ηλεκτρομηχανολογικές μελέτες 
ένα (1) τουλάχιστον στέλεχος δωδεκαετούς εμπειρίας. 

Β) Γ ια την κατηγορία Υδραυλικές μελέτες ένα (1) του¬ 
λάχιστον στέλεχος οκταετούς εμπειρίας. 

Γ) Για την κατηγορία Χημικοτεχνικές μελέτες ένα (1) 
τουλάχιστον στέλεχος οκταετούς εμπειρίας. 

Δ) Γ ια την κατηγορία Στατικές μελέτες ένα (1) τουλά¬ 
χιστον στέλεχος οκταετούς εμπειρίας. 

Είναι αποδεκτές κοινοπραξίες ή συμπράττοντα γρα¬ 
φεία των παραπάνω παραγράφων με οποιονδήποτε 
συνδυασμό σύμφωνα με τις ισχύουσες διατάξεις. 

7. - Στο έργο περιλαμβάνονται οι πιο κάτω δράσεις : 

Α. Εκπόνηση της μελέτης εφαρμογής της εγκατάστα¬ 
σης επεξεργασίας 

Β. Η εκπόνηση απαραίτητων μελετών για την αδειο- 
δότηση της εγκατάστασης ΕΕΛ. 

Γ. Η κατασκευή της εγκατάστασης επεξεργασίας 
λυμάτων, δυναμικότητας 5.400 κατοίκων η παράδοση 
αυτής σε πλήρη λειτουργία και η εκπαίδευση του προ¬ 
σωπικού. 

Δ. Τοποθέτηση αγωγών αποχετευτικού δικτύου συνο¬ 
λικού μήκους 1.700 μ. περίπου. 

8. - Κριτήριο ανάθεσης είναι η χαμηλότερη συνολι¬ 
κή προσφορά με τις προϋποθέσεις του άρθρου 8 του 
Ν. 3669/08. 

9. Γ ια τη συμμετοχή στο διαγωνισμό απαιτείται η κα¬ 
τάθεση εγγυητικής επιστολής ύψους 52.482,43 ευρώ και 
ισχύ τουλάχιστον μέχρι 26-8-2012. Ο χρόνος ισχύος των 
προσφορών είναι δέκα (10) μήνες. 

10. Προθεσμία εκτέλεσης του έργου είναι είκοσι τέσ¬ 
σερις (24) μήνες συμπεριλαμβανομένης και της δωδε¬ 
κάμηνης δοκιμαστικής λειτουργίας. 

11. Το έργο συγχρηματοδοτείται από το Ταμείο Συ¬ 
νοχής, από Εθνικούς Πόρους και από πόρους της Περι¬ 
φέρειας Δυτ. Μακεδονίας. 

Προκαταβολή δεν θα χορηγηθεί. 

12. Το αποτέλεσμα της δημοπρασίας θα εγκριθεί από 
την Οικονομική Επιτροπή Περιφέρειας Δυτικής Μακε¬ 
δονίας. 

Κοζάνη, 25 Ιουλίου 2011 

Ο Περιφερειάρχης 
ΓΕΩΡΓΙΟΣ ΔΑΚΗΣ 

- ♦ - 

( 8 ) 

ΥΠΟΥΡΓΕΙΟ ΕΘΝΙΚΗΣ ΑΜΥΝΑΣ 
ΓΕΝΙΚΗ ΔΙΕΥΘΥΝΣΗ ΟΙΚΟΝΟΜΙΚΟΥ ΣΧΕΔΙΑΣΜΟΥ 
ΚΑΙ ΥΠΟΣΤΗΡΙΞΗΣ 
(ΥΠ.ΕΘ.Α./Γ.Δ.Ο.Σ.Υ.) 

Αριθμ. Προκ. 04/11 

1. Επωνυμία, διεύθυνση, αριθμός τηλεφώνου και τη¬ 
λεομοιοτυπίας, ηλεκτρονική διεύθυνση Αναθέτουσας 
Αρχής: Ελληνικό Δημόσιο -Υπουργείο Εθνικής Άμυνας, 
Μεσογείων 229-231, Αθήνα, Τ.Κ. 154 51, τηλ· 210 746 6212 
, φαξ: 210 7474 235 , βπιαίΙ: ρΐΌΠι@πιίΙ.ς)ΐ·. 

2. Επιλέγεις τρόπος σύναψης της σύμβασης: Ανοικτή 
Διαδικασία. 

3. Τύπος της σύμβασης: Σύμβαση παροχής υπηρε¬ 
σιών. 

4. Τόπος παροχής των υπηρεσιών: Αθήνα 

5. Δημόσιες συμβάσεις υπηρεσιών: 

- Κατηγορία και περιγραφή της υπηρεσίας, ποσότητα 
των υπηρεσιών που θα παρασχεθούν: 

Η παρούσα Προκήρυξη αφορά στην ανάθεση σύμβα¬ 
σης παροχής υπηρεσιών με τίτλο: «Ψηφιοποίηση, Τεκ¬ 
μηρίωση και ανάδειξη Ιστορικού Αρχείου Υπηρεσίας 
Στρατιωτικών Αρχείων (ΥΣΑ)». 

Το αντικείμενο της σύμβασης είναι η μετατροπή του 
αρχειακού υλικού της ΥΣΑ σε ψηφιακό και η δημιουργία 
διαδικτυακής πύλης που θα παρέχει στο κοινό υπηρεσί¬ 
ες ηλεκτρονικής διακυβέρνησης και περιλαμβάνει: 

• Προμήθεια εξοπλισμού Πληροφορικής και συνοδευ¬ 
τικού λογισμικού 

• Υπηρεσίες ψηφιοποίησης / ψηφιακής επεξεργασίας 
και Τεκμηρίωσης 

• Ανάπτυξη διαδικτυακού τόπου 

• Ανάπτυξη ψηφιακών υπηρεσιών Δημόσιας Διοίκησης 

Κατηγορία Υπηρεσίας αρ. 7 του Παραρτήματος ΙΙΑ, 

της Οδηγίας 2004/18/ΕΚ (ΟΡν : 72700000-7, 72500000-0, 
72268000-1, 48900000-7). 

- Έκταση της Σύμβασης (Προϋπολογισμός): 
€ 2.525.000,00 (προϋπολογισμός χωρίς ΦΠΑ: € 2.052.845,53 
- ΦΠΑ (23%): € 472.154,47). ΤοΈργο συγχρηματοδοτείται 
από το Επιχειρησιακό Πρόγραμμα «ΨΗΦΙΑΚΗ ΣΥΓΚΛΙΣΗ», 
του ΕΣΠΑ, από το ΕΤΠΑ και από Εθνικούς Πόρους. 

- Να διευκρινίζεται κατά πόσο η εκτέλεση της υπηρε¬ 
σίας επιφυλάσσεται, βάσει νομοθετικών, κανονιστικών 
ή διοικητικών διατάξεων, σε μια συγκεκριμένη επαγ¬ 
γελματική κατηγορία. Μνεία των εν λόγω νομοθετικών, 
κανονιστικών ή διοικητικών διατάξεων: 

Στο Διαγωνισμό δικαιούνται να συμμετέχουν φυσικά 
ή νομικά πρόσωπα αυτοτελώς ή σε σύμπραξη ή κοι¬ 
νοπραξία που θα συσταθεί ή έχει συσταθεί, εφόσον 
παρέχουν ως κύριο αντικείμενο των δραστηριοτήτων 
τους υπηρεσίες, εμπίπτουσες στις Κατηγορία 7 του 
Παραρτήματος ΙΙΑ, της Οδηγίας 2004/18/ΕΚ, 

- Να διευκρινίζεται αν τα νομικά πρόσωπα είναι υπο¬ 
χρεωμένα να δηλώσουν τα ονόματα και τα επαγγελμα¬ 
τικά προσόντα του προσωπικού που θα είναι υπεύθυνο 
για την εκτέλεση της υπηρεσίας: Ναι, τα νομικά πρό¬ 
σωπα είναι υποχρεωμένα να δηλώσουν τα ονόματα και 
τα επαγγελματικά προσόντα του προσωπικού, που θα 
είναι υπεύθυνο για την εκτέλεση της υπηρεσίας και τα 
οποία θα αποτελέσουν την Ομάδα Έργου. 

6. Προθεσμία ολοκλήρωσης των υπηρεσιών ή διάρ¬ 
κεια της σύμβασης υπηρεσιών. Ει δυνατόν προθεσμία 
έναρξης παροχής των υπηρεσιών: 

Δεκαοκτώ μήνες (18) από την υπογραφή της. 

7. Αποδοχή ή απαγόρευση υποβολής εναλλακτικών 
προσφορών: 

Απαγόρευση υποβολής εναλλακτικών προσφορών. 

8. Στην περίπτωση των ανοικτών διαδικασιών: 

α. ονομασία, διεύθυνση, αριθμός τηλεφώνου και τη¬ 
λεομοιοτυπίας, καθώς και ηλεκτρονική διεύθυνση της 
υπηρεσίας, από την οποία μπορούν να ζητούνται η συγ¬ 
γραφή υποχρεώσεων και τα συμπληρωματικά έγγραφα 
της σύμβασης: 

Μονάδα Υποστήριξης ΥΠΕΘΑ, Διεύθυνση, οδός Μεσο¬ 
γείων 229-231, Αθήνα, Τ.Κ. 154 51, τηλ· 210 6598169 φαξ: 
210 6598169, Πληροφορίες: Αντωνιάδης Αντώνιος κατά 
τις εργάσιμες ημέρες και ώρες. 

β. κατά περίπτωση, προθεσμία υποβολής των αιτήσε¬ 
ων αυτών: 05-09-2011 


γ. κατά περίπτωση, το κόστος και οι όροι πληρωμής 
για τη χορήγηση των εν λόγω εγγράφων: Οι ενδιαφε¬ 
ρόμενοι παραλαμβάνουν τα τεύχη δημοπράτησης με 
την καταβολή ποσού € 15,00. 

9. α. Καταληκτική ημερομηνία για την παραλαβή των 
προσφορών ή ενδεικτικών προσφορών στην περίπτωση 
υλοποίησης δυναμικού συστήματος αγορών (ανοικτές 
διαδικασίες): 16-09-2011, ημέρα: 

Παρασκευή, ώρα: 12:00 

β. Διεύθυνση, στην οποία πρέπει να διαβιβάζονται: 
Οδός Μεσογείων 229-231, Αθήνα, ΤΚ: 154 51. 

γ. Γλώσσα ή γλώσσες στις οποίες πρέπει να συντάσ- 
σονταί: Ε1_. Ελληνική. 

10. Στην περίπτωση των ανοικτών διαδικασιών: 

α) πρόσωπα, στα οποία επιτρέπεται να παρίστανται 
στην αποσφράγιση των προσφορών: Η αποσφράγιση 
των προσφορών πραγματοποιείται σε ανοικτή διαδι¬ 
κασία παρουσία νομίμων εκπροσώπων των υποψηφίων 
που έχουν προσκληθεί προς τούτο. 

β) ημερομηνία, ώρα και τόπος αποσφράγισης των προ¬ 
σφορών: Μονάδα Υποστήριξης ΥΠΕΘΑ, Δ/νση, οδός Με¬ 
σογείων 229-231, Αθήνα, Τ.Κ. 154 51, τηλ.: 210 6598169 φαξ: 
210 6598169,19-09-2011, ημέρα: Δευτέρα, ώρα: 09:00. 

11. Κατά περίπτωση, απαιτούμενες εγγυήσεις: Εγγυη¬ 
τική επιστολή ύψους 126.250,00 € για τη συμμετοχή στο 
διαγωνισμό, εγγυητική επιστολή καλής εκτέλεσης ίση 
με το 10% του οικονομικού αντικειμένου της σύμβασης, 
χωρίς ΦΠΑ και εγγυητική επιστολή καλής λειτουργίας 
ίση με το 3% της συνολικής αξίας του αντικειμένου της 
σύμβασης, χωρίς ΦΠΑ. 

12. Βασικοί όροι χρηματοδότησης και πληρωμής ή/και 
αναφορά των σχετικών κανονιστικών διατάξεων: Η χρη¬ 
ματοδότηση των υπηρεσιών θα πραγματοποιηθεί σε 
βάρος των πιστώσεων του Προϋπολογισμού Δημοσίων 
Επενδύσεων ΥΠΕΘΑ. 

13. Ενδεχομένως, νομική μορφή, την οποία θα πρέπει 
να περιβληθεί μια κοινοπραξία οικονομικών φορέων, 
στην οποία κατακυρώνεται η σύμβαση: Αλληλέγγυα 
και εις ολόκληρο ευθύνη έναντι του ΥΠΕΘΑ για την 
εκτέλεση του αντικειμένου της Σύμβασης. Σύσταση 
κοινοπραξίας. 

14. Κριτήρια επιλογής και πληροφορίες σχετικά με την 
προσωπική κατάσταση του οικονομικού φορέα, πληρο¬ 
φορίες και διατυπώσεις που είναι απαραίτητες για την 
αξιολόγηση των ελάχιστων ορίων του οικονομικού και 
τεχνικού χαρακτήρα που θα πρέπει να πληροί ο οικο¬ 
νομικός φορέας. Ελάχιστο επίπεδο ή ελάχιστα επίπεδα 
ικανοτήτων που ενδεχομένως απαιτούνται: Ακολουθούν 
τις διατάξεις της Οδηγίας 2004/18/ΕΚ και συμπεριλαμ- 
βάνονται λεπτομερώς στο Τεύχος της Διακήρυξης. 

15. Χρονικό διάστημα, κατά το οποίο ο προσφέρων 
δεσμεύεται από την προσφορά του (ανοικτές διαδι¬ 
κασίες): 

Έξι (6) μήνες από την επόμενη ημέρα της καταληκτικής 
ημερομηνία υποβολής προσφορών. 

16. Κριτήρια, τα οποία θα χρησιμοποιηθούν για την 
ανάθεση της σύμβασης: Η πλέον συμφέρουσα από οι¬ 
κονομική άποψη προσφορά. 

17. Επωνυμία και διεύθυνση του αρμοδίου οργάνου για 
τις διαδικασίες προσφυγής και, κατά περίπτωση διαμε- 
σολάβησης. Διευκρινίσεις όσον αφορά τις προθεσμίες 
υποβολής των προσφυγών ή, ενδεχομένως, επωνυμία, 
διεύθυνση, αριθμός τηλεφώνου και τηλεομοιοτυπίας 

καθώς και η ηλεκτρονική διεύθυνση της υπηρεσίας από 
την οποία μπορούν να λαμβάνονται αυτές οι πληροφο¬ 
ρίες: Μονάδα Υποστήριξης ΥΠΕΘΑ, Μεσογείων 229-231, 
Αθήνα, Τ.Κ. 154 51, τηλ· 210 6598169 , φαξ: 210 6598169, 
Υπόψη Αντωνιάδη Αντώνιου. 

- Δεν εφαρμόζονται διαδικασίες διαμεσολάβησης. 

- Προθεσμίες: Ν. 3886/2010 

18. Ημερομηνία αποστολής της Προκήρυξης στην 
Υπηρεσία Επίσημων Εκδόσεων των Ευρωπαϊκών Κοι¬ 
νοτήτων. 

26-07-2011 

19. Διευκρίνιση εάν η σύμβαση καλύπτεται ή όχι από 
τη συμφωνία. 

Καλύπτεται. 

Τα έξοδα δημοσίευσης της παρούσας προκήρυξης 
βαρύνουν το ΥΠΕΘΑ. 

Αθήνα, 26 Ιουλίου 2011 

Ο Διευθυντής ΓΔΟΣΥ/ΔΟΙ 
ΙΩΑΝΝΗΣ ΜΠΟΥΡΟΣ 

-♦- 

(9) 

ΓΕΝΙΚΗ ΓΡΑΜΜΑΤΕΙΑ ΕΜΠΟΡΙΟΥ 
ΕΙΔΙΚΗ ΥΠΗΡΕΣΙΑ ΣΥΝΤΟΝΙΣΜΟΥ ΚΑΙ 
ΕΦΑΡΜΟΓΗΣ ΔΡΑΣΕΩΝ ΣΤΟΝ ΤΟΜΕΑ 
ΤΟΥ ΕΜΠΟΡΙΟΥ (ΕΥΣΕΔ ΕΜΠ) 

Αριθμ. Διακ. 02/2011 

Ανοικτός Διαγωνισμός Δ/ξης 02/2011 ΕΥΣΕΔ Εμπορίου 
για την ανάδειξη αναδόχου της πράξης «ΔΗΜΙΟΥΡΓΙΑ 
ΟΛΟΚΛΗΡΩΜΕΝΟΥ ΠΛΗΡΟΦΟΡΙΑΚΟΥ ΣΥΣΤΗΜΑΤΟΣ 
(Ο.Π.Σ) ΜΗΤΡΩΟΥ ΕΜΠΟΡΙΚΩΝ ΣΗΜΑΤΩΝ», με κριτήριο 
κατακύρωσης την: πλέον συμφέρουσα από οικονομική 
άποψη προσφορά, συνολικού προϋπολογισμού 2.131.900,00 
Ευρώ συμπεριλαμβανομένου του ΦΠΑ και ειδικότερα: κα¬ 
θαρής αξίας € 1.733.252,03 πλέον € 398.647, ΦΠΑ. 

Ημερομηνία κατάθεσης προσφορών: Πέμπτη 
21 / 10 / 2011 . 

Ημερομηνία διενέργειας διαγωνισμού: Δευτέρα 
24/10/2011. 

Οι προσφορές πρέπει να ισχύουν για εκατόν πενήντα 
(150) ημέρες από την επομένη της ημερομηνίας διε- 
νεργείας του διαγωνισμού. Δεν επιτρέπεται η υποβολή 
εναλλακτικών προσφορών. Για τη συμμετοχή στο δια¬ 
γωνισμό απαιτείται η κατάθεση εγγυητικής επιστολής 
συμμετοχής ύψους 5% της προϋπολογισθείσας αξίας 


του παρεχόμενου έργου (συμπεριλαμβανομένου ΦΠΑ). 
Το έργο συγχρηματοδοτείται από το Ευρωπαϊκό Τα¬ 
μείο Περιφερειακής Ανάπτυξης (ΕΤΠΑ) στο πλαίσιο του 
έργου 

«ΔΗΜΙΟΥΡΓΙΑ ΟΛΟΚΛΗΡΩΜΕΝΟΥ ΠΛΗΡΟΦΟΡΙΑΚΟΥ 
ΣΥΣΤΗΜΑΤΟΣ (Ο.Π.Σ) ΜΗΤΡΩΟΥ ΕΜΠΟΡΙΚΩΝ ΣΗΜΑΤΩΝ 
το οποίο έχει ενταχθεί στο Επιχειρησιακό Πρόγραμμα 
«Ψηφιακή Σύγκλιση», στον άξονα προτεραιότητας 01 
«Βελτίωση της παραγωγικότητας με αξιοποίηση των 
ΤΠΕ» με κωδικό ΟΠΣ 296479, ο δε τρόπος πληρωμής 
αναφέρεται στη διακήρυξη του διαγωνισμού. 

Αρμόδια Διεύθυνση για το διαγωνισμό: Ειδική Υπη¬ 
ρεσία Συντονισμού Εφαρμογής Δράσεων στον τομέα 
του Εμπορίου. 

Ταχ. δ/νση: Κάνιγγος 20, 101 81 ΑΘΗΝΑ, Φαξ: 210- 
3302717 Τηλέφωνο αρμοδίου: 210-3893399. 

Οι προσφορές κατατίθενται μέχρι την 21/10/2011, στο 
Πρωτόκολλο της αρμόδιας Διεύθυνσης που διενεργεί 
το διαγωνισμό στο κτίριο της ΓΓΕ, Κάνιγγος 20, Αθήνα 
(γραφείο 436, 4ος Όροφος). Η αποσφράγιση των προ¬ 
σφορών θα γίνει την 24/10/2011 και ώρα 10:30. 

Οι όροι και προϋποθέσεις συμμετοχής σε διαγωνισμό 
καθώς και οι τεχνικές προδιαγραφές των προς προμή¬ 
θεια έργου αναφέρονται στην αντίστοιχη διακήρυξη 
του διαγωνισμού. 

Οι διακηρύξεις των διαγωνισμών διατίθενται μέχρι την 
09-09-2011 από την ΕΥΣΕΔ Εμπορίου, του Υπουργείου 
Ανάπτυξης Ανταγωνιστικότητας και Ναυτιλίας, Κάνιγγος 
20, Αθήνα (γραφείο 425, 4ος Όροφος), κατά τις εργάσι¬ 
μες ημέρες, από 9:00-15:00. 

• Ημ/νία αποστολής της περίληψης της Διακήρυξης 
02/2011 ΕΥΣΕΔ Εμπορίου στην ΕΕΕΕ: 21/07/2011 

• Ημ/νία δημοσίευσης τους στον Ελληνικό τύπο: 
26/07/2011, 

• Ημ/νία δημοσίευσης τους στο ΦΕΚ: 29/07/2011 

Τα έξοδα δημοσίευσης βαρύνουν τη Γενική Γραμμα¬ 
τεία Εμπορίου του Υπουργείου Ανάπτυξης, Ανταγωνι¬ 
στικότητας και Ναυτιλίας. 

Η περιληπτική και αναλυτική διακήρυξη καθώς και τα 
παραρτήματα αυτής θα αναρτηθούν στο άΙΙρΥ/θνεθά. 
ρρο.ρον.ρΓ και στο νννννν.ρρο.ρ γ 

Αθήνα, 25 Ιουλίου 2011 
Η Προϊσταμένη ΕΥΣΕΔ ΕΜΠ 
ΚΑΛΛΙΟΠΗ ΣΑΜΠΑΝΗ 

